钦定古今图书集成/理学汇编/学行典/第272卷 > 朱叔相
## 钦定古今图书集成/理学汇编/学行典/第272卷 > 朱叔相

按《吉安府志》：“朱叔相，安福槎江人。丰骨清古，神器健
雅，望之知为世外逸品。攻举子艺，顷之弃去，好养生
家言。又顷之纳贽文成、师泉二先生，终日端坐，研心
省躬，性故孝，执丧哀戚，甚仿古礼。素食庐墓，雅喜游
适，每瓢笠骑驴，或芒鞋藜杖，随意所去。居武功数年，
飘飘然方外士也。家居坐一室，左右图书，列佳花奇”
石。喜植菊，能致菊数十品。日哦诗弹琴其中，自称“松
喦道人。”县令题其闾曰“昭代逸民。”